recursal/Fanatic-Fandom huggingface dataset:
กองทัพเสรีพันธมิตรดาวเคราะห์

**กองทัพเสรีพันธมิตรดาวเคราะห์** เป็นกองกำลังทหารของเสรีพันธมิตรดาวเคราะห์ มีกำลังทหารทั้งหมดกว่า 50 ล้านนาย

ในปีอวกาศที่ 796 เพียงปีเดียว กองทัพสูญเสียทหารไปถึง 21.6 ล้านนายในยุทธการอัสทาร์ทและการรุกรานจักรวรรดิกาแล็กซี ส่งผลให้กองทัพอ่อนแอลงอย่างมาก แต่ในปีถัดมามีการทำพิธีสารแลกเปลี่ยนเชลยกับจักรวรรดิจำนวนสองล้านนาย

## โครงสร้าง

กองทัพเสรีพันธมิตรประกอบด้วยสามแกนหลัก ได้แก่

* ศูนย์ยุทธนาธิการ
* กองเรืออวกาศ
* ศูนย์บัญชาการช่วยรบ

## ลำดับความอาวุโส

ผู้บัญชาการศูนย์ยุทธนาธิการถือเป็นตำแหน่งสูงสุดที่บุคลากรในเครื่องแบบจะไต่เต้าขึ้นไปถึงได้ และในยามศึกสงคราม รัฐธรรมนูญกำหนดให้ผู้ดำรงตำแหน่งนี้ทำหน้าที่เป็นรองผู้บัญชาการสูงสุดแห่งกองทัพ ในขณะที่ประธานคณะมนตรีสูงสุดทำหน้าที่เป็นผู้บัญชาการสูงสุดแห่งกองทัพ (จอมทัพ) โดยตำแหน่งประมุขแห่งรัฐ โดยมีประธานกรรมมาธิการกลาโหมช่วยดูแลด้านนโยบาย และมีผู้บัญชาการศูนย์ยุทธนาธิการช่วยดูแลการบังคับใช้นโยบาย ผู้มีความอาวุโสสูงสุดในกองทัพเรียงตามลำดับได้แก่

1. ประธานคณะมนตรีสูงสุด
2. ผู้บัญชาการศูนย์ยุทธนาธิการ
3. ผู้บัญชาการกองเรืออวกาศ

## ยศทหาร

### นายทหารชั้นสัญญาบัตร

* จอมพล (Fleet Admiral)
* พลเอก (Admiral)
* พลโท (Vice Admiral)
* พลตรี (Rear Admiral)
* พลจัตวา (Commodore)
* พันเอก (Captain)
* พันโท (Commander)
* พันตรี (Lieutenant Commander)
* ร้อยเอก (Lieutenant)
* ร้อยโท (Sub-Lieutenant)
* ร้อยตรี (Ensign)

### นายทหารชั้นประทวน

* ดาบ (Warrant Officer 准尉)
* จ่าสิบ (Chief Petty Officer 曹長)
* สิบเอก (Petty Officer 1st Class 軍曹)
* สิบโท (Petty Officer 2nd Class 伍長)

### ทหารกองประจำการ

* สิบโทกองประจำการ (Leading Spaceman 兵長): พลทหารที่มีอำนาจสั่งการแทนชั้นประทวน
* สิบตรีกองประจำการ (Able Spaceman 上等兵): พลทหารที่เป็นผู้ช่วยชั้นประทวน
* พลทหารเอก (Spaceman 1st Class 一等兵): พลทหารที่ผ่านการฝึกแล้ว
* พลทหารโท (Spaceman 2nd Class 二等兵): พลทหารใหม่ที่ยังไม่ผ่านการฝึก

สิบตรีกองประจำการและสิบโทกองประจำการ เมื่อปฏิบัติหน้าที่ครบกำหนดแล้ว จะได้รับสิทธิ์โดยสมัครใจ เพื่อบรรจุเป็นนายทหารประจำการยศสิบโทและสิบเอก ตามลำดับ

## อ้างอิง

1. ↑ 1.0 1.1 บทที่ 4 - กำเนิดกองเรือที่สิบสาม *ตำนานวีรบุรุษกาแล็กซี* เล่ม 1. เรื่องโดย โยชิกิ ทานากะ. แปลโดย Walker Emp
ฟรันซ์ ฟอน มารีนดอร์ฟ

**ฟรันซ์ ฟอน มารีนดอร์ฟ** เป็นขุนนางผู้ปกครองแคว้นมารีนดอร์ฟในจักรวรรดิกาแล็กซี เขาเป็นบิดาของฮิลเดอการ์ด

## ประวัติ

ในปีอวกาศที่ 796 หลังญาติของเขา-ดยุกแห่งคัสทรอพถึงแก่กรรมในอุบัติเหตุ กระทรวงการคลังจักรวรรดิมีการสอบสวนและตัดสินให้ยึดทรัพย์สินที่ดยุกแห่งคัสทรอพได้มาอย่างมิชอบตกเป็นของแผ่นดิน มัคซีมีเลียน บุตรชายของดยุกแห่งคัสทรอพ ขืดขืนคำสั่งดังกล่าว จนเกิดเป็นความบาดหมางกับรัฐบาลจักรวรรดิ

รัฐบาลจักรวรรดิส่งหมายเรียกตัวมัคซีมีเลียนมายังดาวหลวงโอดิน มัคซีมีเลียนจึงขัดขืนด้วยกำลัง ฟรันซ์ ฟอน มารีนดอร์ฟ จึงเดินทางไปแคว้นคัสทรอพเพื่อเป็นคนกลางไกล่เกลี่ย แต่มารีนดอร์ฟกลับถูกจับกุมและโยนเข้าห้องขัง

หลังจักรพรรดิฟรีดริชที่ 4 เสด็จสวรรคต เขาตั้งใจว่าจะอยู่ฝ่ายดยุกแห่งเบราน์ชไวค์ แต่ฮิลเดอการ์ดผู้เป็นลูกสาวทัดทานและแนะนำให้อยู่ฝ่ายไรน์ฮาร์ด ซึ่งเขาก็ยอมทำตามคำแนะนำของลูกสาว

เมื่อไรน์ฮาร์ดขึ้นเป็นไคเซอร์ มารีนดอร์ฟได้ดำรงตำแหน่งรัฐมนตรีว่าการกระทรวงการไรช์ และเมื่อลูกสาวได้ขึ้นเป็นไคเซอริน เขาซึ่งมีศักดิ์เป็นพระสัสสุระ จึงตัดสินใจลาออกจากตำแหน่งเพราะกลัวจะถูกมองในแง่ลบ
Simone

**Simone Smith** to drugoplanowa postać występująca w serialu. Pracuje jako policjantka na komendzie w Amsterdamie wraz z Danielem i Simonem. Jest dziewczyną Tima.

## Występy

### Sezon 1

* Nowy Hunter
* Saganash
* Ukryty pokój
* Rinus
* Niebieski diament
* MGP
* Ciotka Hedwig i wuj Eugene
* Kontakt
* Krewni
* Czerwony diament
* Urodziny Aniki
* Labirynt
* Tajna misja
* Sophie
* Akt

### Sezon 2

* Przesyłka
* Aresztowanie
* Max
* Evie
* Muzeum
* Zielona maska
* Kryjówka hackera
* Super tajny pokój
* Zabawa w chowanego
* Ceremonia
* Na zawsze Hunterowie

Razem: **26/90 pojawień**
Dom hunterów

### Mieszkańcy

Erik Hunter, Kate Hunter, Sal Hunter, Anika Hunter, Tess Hunter, Max Hunter, Jake Hunter, Evie Hunter, Daniel Huntet (1 sezon)

To jest dom hunterów. Mieszka w nim rodzina Hunterów. To tutaj rozgrywa się większość scen. Nigdy nie zostało pokazane 1 piętro, tak samo jak piwnica.

\*Ciekawostki

\*W pierwszym sezonie pokazano inny dom w scenach w plenerze niż drugim. W pierwszym sezonie drzwi wejścowe otwierały się w inną stronę niż w drugim. W pierwszym sezonie drzwi wejściowe od wewnętrznej strony miały biały kolor, natomiast w drugim zielony.
อาร์เลอ ไฮเนสเซิน

**อาร์เลอ ไอเนสเซิน** เป็นนักเคลื่อนไหวทางการเมืองสายสาธารณรัฐนิยม เขาเป็นผู้นำคนที่หนึ่งของกองเรืออพยพ และได้รับการยกย่องเป็นรัฏฐบิดรแห่งเสรีพันธมิตรดาวเคราะห์

## ประวัติ

ไฮเนสเซินผู้มีความคิดแบบสาธารณรัฐนิยม และถูกมองเป็นผู้มีความคิดอันตรายต่อจักรวรรดิ จึงถูกส่งตัวไปเป็นทาสแรงงานที่ดาวเยือกแข็งอัลแทร์ 7 ของจักรวรรดิกาแล็กซี เขาต้องการพาเหล่าผู้ถูกบังคับใช้แรงงานหนีไปจากดาวดวงนี้ และจัดตั้งรัฐชาติใหม่ที่ปกครองด้วยระบอบประชาธิปไตยและปกป้องสิทธิเสรีภาพของประชาชน แต่ประสบปัญหาถึงวัสดุที่จะใช้สร้างเรืออพยพ

วันหนึ่ง ไฮเนสเซินเห็นเด็กสองคนเล่นเรือที่สร้างจากน้ำแข็ง จึงเกิดความคิดที่จะสร้างเรือเดินอวกาศขนาดยักษ์จากน้ำแข็งแห้งที่มีอยู่ไม่จำกัดบนดาวอัลแทร์ 7 ไฮเนสเซินเลือกน้ำแข็งแห้งก้อนมหึมาในหุบเขาแห่งหนึ่ง มีความยาว 122 กิโลเมตร กว้าง 40 กิโลเมตร และสูง 13 กิโลเมตร มาทำตรงกลางให้เป็นโพรงแล้ว และแบ่งเป็นพื้นที่ส่วนเครื่องขับดันและพื้นที่ส่วนอยู่อาศัย อุณหภูมิศูนย์องศาสัมบูรณ์ในอวกาศทำให้หายห่วงว่าน้ำแข็งแห้งจะระเหยเป็นแก๊ส

ไฮเนสเซินตั้งชื่อเรืออพยพลำนี้ว่า *อีออน ฟาเซคัธ* ตามชื่อของเด็กสองคนที่สร้างเรือของเล่นจากน้ำแข็งในวันนั้น บุรุษและสตรีสี่แสนชีวิตได้ขึ้นโดยสารเรือนั้นและหนีออกจากระบบดาวอัลแทร์ในปีอวกาศที่ 473 ถือเป็นก้าวแรกของ "การยาตราหมื่นปีแสง"

ระหว่างพยายามข้ามน่านอวกาศอันตรายที่เรียกในกาลต่อมาว่าระเบียงอีเซอร์โลน เรือที่ไฮเนสเซินโดยสารเกิดอุบัติเหตุ ทำให้เสียชีวิต เพื่อนของเขา เหงียน กิม เหือ จึงเข้ารับช่วงเป็นผู้นำกองเรืออพยพ ต่อมาเมื่อมีการค้นพบดาวเคราะห์ที่อยู่อาศัยได้ในระบบดาวบาอลัต พวกเขาตั้งชื่อดาวเคราะห์ดวงนี้ว่าไฮเนสเซินเพื่อเป็นเกียรติและการระลึกถึง

## อ้างอิง

1. ↑ 1.0 1.1 บทนำ - ประวัติศาสตร์ของกาแล็กซีโดยสรุป *ตำนานวีรบุรษแห่งกาแล็กซี* เล่ม 1 เรื่องโดย โยชิกิ ทานากะ. แปลโดย Walker Emp
ยุทธการรันเตมาริโอครั้งที่ 1

**ยุทธการรันเตมาริโอครั้งที่ 1** เป็นสู้รบครั้งสำคัญในช่วงปฏิบัติการรักนาร็อก ปลายสงครามกาแล็กซีครั้งที่สอง ถือเป็นการสู้รบครั้งใหญ่สุดในสงครามดังกล่าว มีทหารเกี่ยวข้องในยุทธการครั้งนี้กว่า 21 ล้านนาย ยุทธการนี้จบลงด้วยความพ่ายแพ้ฝยภาพรวมของเสรีพันธมิตรดาวเคราะห์ แต่กองเรือผสมเสรีพันธมิตรก็รอดพ้นจากการถูกทำลายแบบเบ็ดเสร็จ เนื่องจากหยางยกทัพมาช่วยได้ฉิวเฉียด

## โครงสร้างบัญชาการ

### ฝ่ายป้องกัน

* กองเรือหลัก: จอมพลอแล็กซ็องดร์ บิวค็อก, เรือธง *ริโอ กรังเดอ*
* กองเรือที่ 1: พลโทพาเอ็ตตา, เรือธง *ปาโตรโกลส*
* กองเรือที่ 14: พลโทไลเอินเนล มอร์ตัน, เรือธง *อาคีเลอุส*
* กองเรือที่ 15: พลโทราล์ฟ คาร์ลเซน, เรือธง *ไดอามีดีส*
* กองเรือน้อย: พลตรีเซอร์เนียล, เรือธง *เบเลนุส*
* กองเรือน้อย: พลตรีมารีเน็ตตี, เรือธง *รสแทม*

กำลังรบทั้งหมดประกอบด้วยเรือรบ 32,900 ลำพร้อมทหาร 5,206,000 นาย

### ฝ่ายรุกราน

* กองเรือหลัก: จอมพลดยุกแห่งโลเอินกรัมม์ เรือธง *บรึนฮิลด์*
* กองเรือมิทเทอร์ไมเออร์: พลเอกอาวุโสวอล์ฟกัง มิทเทอร์ไมเออร์ เรือธง *เบวูล์ฟ*
* กองเรือพลหอกทมิฬ: พลเอกฟริทซ์ โยเซฟ บิทเทินเฟ็ลด์ เรือธง *เคอนิจส์ทีเกอร์*
* กองเรือวาเลิน: พลเอกเอากุสท์ ซามูเอล วาเลิน เรือธง *ซาลามันเดอร์*
* กองเรือฟาเรินไฮท์: พลเอกอาดัลแบร์ท ฟอน ฟาเรินไฮท์ เรือธง *อัสกริม*
* กองเรือชไตน์เม็ทซ์: พลเอกคาร์ล โรแบร์ท ชไตน์เม็ทซ์ เรือธง *ฟอร์เคิล*
* กองเรือมึลเลอร์: พลโทไนด์ฮาร์ท มึลเลอร์ เรือธง *ลือเบค*

กำลังรบทั้งหมดประกอบด้วยเรือรบ 112,700 ลำ และเรือช่วยรบ 41,900 ลำ พร้อมทหาร 16,600,000 นาย
เอลฟาซีล

ดาวเคราะห์เอลฟาซีล ในปีอวกาศ 788

**เอลฟาซีล** เป็นดาวเคราะห์ที่ตั้งอยู่ในระเบียงอีเซอร์โลน ดาวเคราะห์นี้เป็นดินแดนของเสรีพันธมิตร แต่ถูกเข้ายึดครองโดยจักรวรรดิในยุทธการเอลฟาซีลในปีอวกาศที่ 788

ในช่วงต้นของยุทธการเอลฟาซีล กองเรือเสรีพันธมิตรถูกกองเรือจักรวรรดิโจมตีอย่างไม่ทันตั้งตัว และเหลือเรือกลับมาเอลฟาซีลเพียงสองร้อยลำเศษ พลตรีอาเธอร์ ลินช์ เห็นว่าไม่มีทางต้านทานจักรวรรดิได้ จึงประกาศถอนกำลังทั้งหมดออกจากระบบดาวเอลฟาซีล โดยทอดทิ้งพลเรือน 3 ล้านคนไว้เผชิญชะตากรรมเบื้องหลัง

ร้อยโทหยางเหวินลี่ ใช้กองเรือของนายพลลินช์เป็นเหยื่อล่อ และสามารถทำการอพยพพลเรือน 3 ล้านคนออกจากเอลฟาซีลได้สำเร็จและปลอดภัย หยางจึงได้รับฉายาว่า "วีรบุรุษแห่งเอลฟาซีล"

ในปีอวกาศที่ 799 เพื่อตอบโต้ที่รัฐบาลเสรีพันธมิตรลงนามในสนธิสัญญาบาอลัต ดาวเคราะห์เอลฟาซีลจึงประกาศตัวเป็นอิสระจากเสรีพันธมิตรโดยใช้ชื่อว่ารัฐบาลอิสระเอลฟาซีล เอลฟาซีลกลายเป็นฐานที่มั่นสุดท้ายของระบอบประชาธิปไตยในกาแล็กซี
แอร์เนสท์ เม็คลิงเงอร์

**แอร์เนสท์ เม็คลิงเงอร์** เป็นนายทหารจักรวรรดิกาแล็กซี นอกจากความสามารถทางทหาร เขายังมีความสามารถโดดเด่นในศิลปกรรมและคีตกรรม จนได้รับฉายาว่า **นายพลศิลปิน**

## ประวัติ

ในปีอวกาศที่ 795 พลจัตวาเม็คลิงเงอร์มีตำแหน่งเป็นเสนาธิการกองเรือมือเซิลในยุทธการติอามัตครั้งที่ 4 ต่อมาก่อนหน้ายุทธการอัสทาร์ท พลตรีเม็คลิงเงอร์ตลอดจนผู้บังคับบัญชาคนอื่นถูกโยกย้ายพ้นหน่วยของไรน์ฮาร์ด ต่อมาเมื่อไรน์ฮาร์ดขึ้นเป็นจอมพล พลโทเม็คลิงเงอร์ถูกเรียกตัวเข้าสังกัดกองทัพโลเอินกรัมม์ ในตำแหน่งผู้บัญชาการกองเรือ
ดี. ซินแคลร์

ศาสตราจารย์ ดร. **ดี. ซินแคลร์** เป็นชาวเสรีพันธมิตรดาวเคราะห์ และเป็นอาจารย์สาขาประวัติศาสตร์สมัยใหม่

ซินแคลร์เป็นผู้เขียนหนังสือและเป็นผู้บรรยายในสารคดีชุด *เชิญทัศน์ประวัติศาสตร์: ความก้าวหน้าในกาแล็กซี* ซึ่งเป็นสารคดีประวัติศาสตร์ที่กล่าวถึงตั้งแต่การก่อตั้งสหพันธ์กาแล็กซีในปีค.ศ. 2801 การกำเนิดของจักรวรรดิกาแล็กซี สงครามกาแล็กซีครั้งที่หนึ่งและสอง และข้อมูลของแคว้นเฟซานโดยสังเขป
เหงียน กิม เหือ

**เหงียน กิม เหือ** เป็นเพื่อนสนิทของอาร์เลอ ไฮเนสเซิน ต่อมาได้เป็นเป็นผู้นำคนที่สองของกองเรืออพยพ และกลายเป็นรัฐบุรุษและหนึ่งในผู้ก่อตั้งเสรีพันธมิตรดาวเคราะห์

เหงียน กิม เหือ เป็นแรงงานทาสในดาวเคราะห์อัลแทร์ 7 เฉกเช่นเดียวกับไฮเนสเซิน เขามีส่วนช่วยดูแลแผนการสร้างยานอวกาศ *อีออน ฟาเซคัธ* และเป็นรองผู้นำของกองเรืออพยพจำนวนแปดสิบลำเพื่อหลบหนีจากจักรวรรดิ แต่ระหว่างพยายามข้ามระเบียงอีเซอร์โลน ไฮเนสเซินก็เสียชีวิตในอุบัติเหตุ ทำให้เหงียนรับช่วงต่อจากไฮเนสเซิน

ในช่วงเวลาที่เหงียนแก่ตัวมากและสายตามองไม่เห็น ประมาณ ปีอวกาศที่ 527 กองเรืออพยพก็ค้นพบดาวเคราะห์ที่่เอื้อต่อการอยู่อาศัยในกลุ่มดาวเสถียร พวกเขาตั้งชื่อดาวเคราะห์ดวงนั้นว่าไฮเนสเซิน และประกาศสถาปนาเสรีพันธมิตรดาวเคราะห์ และเนื่องจากเหงียนแก่ตัวมากแล้ว แถมมองไม่เห็น จึงปฏิเสธดำรงตำแหน่งทางการเมืองทุกอย่าง กระนั้น เขาก็ได้รับเกียรติให้ดำรงตำแหน่งนายกกิติมศักดิ์ของสมาคมไฮเนสเซินอนุสรณ์

เหงียนเสียชีวิตใน ปีอวกาศที่ 538 สิบเอ็ดปีหลังสถาปนาประเทศ ชื่อของเขาถูกนำไปตั้งให้แก่ "เรือประจัญบานชั้นเหงียน กิม เหือ" ซึ่งเป็นชั้นเรือประจัญบานรุ่นที่ 2 ของประเทศ
โอดิน

**โอดิน** เป็นดาวเคราะห์ลำดับสามในระบบดาววัลฮัลลา ซึ่งเป็นศูนย์กลางการปกครองของจักรวรรดิกาแล็กซี เมืองใหญ่สุดของดาวดวงนี้คือกรุงไรช์ชตัท (Reichstadt) เป็นที่ตั้งของพระราชวังน็อยเออซ็องซูซี อันเป็นศูนย์กลางอำนาจของจักรวรรดิเกือบห้าศตวรรษ

ในปีอวกาศที่ 799 จักรพรรดิไรน์ฮาร์ดประกาศแผนการย้ายดาวหลวงไปยังดาวเคราะห์เฟซาน ซึ่งในช่วงนี้ มีเพียงกระทรวงการสงครามและกระทรวงอุตสาหกรรมที่ย้ายการทำงานไปยังเฟซาน ส่วนราชการอื่นยังคงทำงานอยู่ในโอดิน

29 กรกฎาคม ปีอวกาศที่ 800 มีพระราชกฤษฎีกาย้ายดาวหลวงแห่งนวจักรวรรดิกาแล็กซีสู่ดาวเคราะห์เฟซาน พร้อมกำหนดให้ข้าราชการกระทรวงการไรช์ตั้งแต่รัฐมนตรีว่าการลงไป ย้ายการทำงานทั้งหมดสู่เฟซานภายในหนึ่งปี
เยือร์เกิน ออฟเฟอร์ ฟอน เพ็จนิทซ์

**เยือร์เกิน ออฟเฟอร์ ฟอน เพ็จนิทซ์** เป็นขุนนางจักรวรรดิ เป็นพระนัดดาในจักรพรรดิออทฟรีดที่ 5 และเป็นพระบิดาในจักรพรรดินีนาถคาธาริน รัชกาลสุดท้ายของราชวงศ์โกลเดินบาม

## ประวัติ

เยือร์เกิน ออฟเฟอร์ ฟอน เพ็จนิทซ์ ซึ่งเดิมมียศขุนนางเป็นบวร์คกราฟ (Burggraf) เป็นบุตรชายของพระธิดาองค์ที่สามในจักรพรรดิออทฟรีดที่ 5 เขาเป็นขุนนางที่ไม่มีความสนใจทางการเมือง และไม่ได้เข้าร่วมกับฝ่ายใดในช่วงสงครามกลางเมืองจักรวรรดิ เพ็จนิทซ์มีหนี้สินจำนวน 75,000 ไรชส์มาร์คที่ติดค้างกับพ่อค้า

นายกรัฐมนตรีจักรวรรดิ จอมพล ฟอน โลเอินกรัมม์ ได้ยื่นข้อเสนอให้ลูกสาววัยทารกของเขา คาธาริน เค็ทเชิน ขึ้นเป็นจักรพรรดิองค์ใหม่ภายหลังการสละราชสมบัติของจักรพรรดิแอร์วิน โยเซฟที่ 2 โดยรัฐบาลจะเป็นผู้ชำระหนี้สินให้

เมื่อลูกสาวได้ขึ้นครองราชย์ เขาได้เลื่อนบรรดาศักดิ์สามชั้นเป็นดยุก และได้ดำรงตำแหน่งผู้สำเร็จราชการแผ่นดิน เขาดำรงตำแหน่งนี้ราวปีเศษจนกระทั่งกองทัพจักรวรรดิสามารถพิชิตเสรีพันธมิตรดาวเคราะห์ จากนั้น เพ็จนิทซ์ถูกบังคับให้ลงนามประกาศสละราชสมบัติให้แก่ดยุกไรน์ฮาร์ด ฟอน โลเอินกรัมม์ โดยมีการรับประกันยศขุนนางของตระกูลเพ็จนิทซ์ และเงินบำนาญแก่อดีตไคเซอรินปีละ 1.5 ล้านไรชส์มาร์คตลอดพระชนม์ชีพ
วัลเทอร์ ฟอน เชินคอพฟ์

**วัลเทอร์ ฟอน เชินคอพฟ์** เป็นผู้บังคับกรมทหารโรเซินริทเทอร์แห่งเสรีพันธมิตรดาวเคราะห์ ซึ่งถือเป็นหน่วยที่เป็นกำลังสำคัญของกองเรือที่ 13 ของหยางเหวินหลี่

## ประวัติ

วัลเทอร์ ฟอน เชินคอพฟ์ เกิดในตระกูลขุนนางจักรวรรดิ ตระกูลเขาขัดแย้งกับตระกูลขุนนางใหญ่จนสูญเสียทรัพย์สมบัติเกือบหมด และยังถูกใส่ความว่าไม่จงรักภักดีต่อองค์ไกเซอร์ ปู่ของเขาจึงนำตระกูลเชินคอพฟ์ลี้ภัยมายังเสรีพันธมิตรในปีอวกาศที่ 770 ขณะที่เขายังมีอายุเพียง 6 ขวบ

เมื่อมีอายุย่างสิบแปดปีในปีอวกาศที่ 782 เชินคอพฟ์ก็ตัดสินใจเป็นทหาร เขาเข้าศึกษาที่โรงเรียนรบพิเศษภาคพื้นดินแทนที่จะเข้าเรียนโรงเรียนนายร้อยเหมือนคนอื่นๆ ขณะที่เป็นสิบโท เขาได้รางวัลมากมายในเวลาเพียงสองปี และถูกแนะนำให้เข้าศึกษาหลักสูตรนายทหารสัญญาบัตรและได้ติดยศร้อยตรี และเข้าสังกัดกรมทหารโรเซินริทเทอร์ในปีอวกาศที่ 786 ซึ่งเป็นหน่วยทหารที่สมาชิกเกือบทั้งหมดเป็นครอบครัวผู้ลี้ภัยชาวจักรวรรดิในช่วงนี้เองที่กิตติศัพท์ความเจ้าชู้ของเขาแพร่ไปทั่วกองทัพ

เชินคอพฟ์เจริญก้าวหน้าทางหน้าที่การงานอย่างรวดเร็วจนได้เป็นพันโทในตำแหน่งผู้บังคับกรมทหารโรเซินริทเทอร์ในวัยยี่สิบปลาย

## ยุทธการวันฟรีด

มีนาคม ปีอวกาศที่ 794 พันโทเชินคอพฟ์และกรมทหารโรเซินริทเทอร์ได้ไปประจำฐานยุทธบริการในดาวเคระห์วันฟรีท 4-2 เมื่อกองเรือจักรวรรดิยกทัพเข้าสู่วงโคจรของดาวเคราะห์กล่าวอย่างไม่คาดคิด จากนั้น ผู้บังคับกรมทหาร-พันเอกออทโท ฟรังค์ ฟอน วานชัฟเฟอ เสียชีวิตจากการถูกซุ่มตี เชินคอพฟ์จึงเป็นรักษาการผู้บังคับกรมทหาร เขาวางแผนต้านทานการบุกตีเต็มรูปแบบของข้าศึก และสามารถถ่วงเวลาจนกระทั่งฐานทัพได้รับกองหนุน แผนของเขาประสบความสำเร็จแต่ก็แลกมาด้วยความสูญเสียหนัก ไม่กี่เดือนต่อมา เขาได้เลื่อนยศเป็นพันเอกและได้รับแต่งตั้งเป็นผู้บังคับกรมทหารโรเซินริทเทอร์
London

Sherlock Holmes and Dr. Watson are The World's Greatest Detectives in London, they Solve Crimes, People Consult Sherlock Holmes, Mr. Holmes has The Police on his side to help him like the police inspector La strayed, Sherlock Holmes and Dr. Watson live in 221b Baker street in London with a house maid who lives with them, through may generations Sherlock Holmes and Watson and their Descendent's continue to solve Crimes even Today in Modern Time in The Great Town of London.
กองบัญชาการใหญ่กองทัพจักรวรรดิ

**กองบัญชาการใหญ่กองทัพจักรวรรดิ** เป็นหนึ่งในสามแกนหลักของกองทัพจักรวรรดิกาแล็กซี ทำหน้าที่บังคับบัญชาหน่วยรบและหน่วยช่วยรบที่ไม่ได้สังกัดกองเรืออวกาศจักรวรรดิ

ฐานทัพ และปราการ และหน่วยบัญชาการย่อยของกองทัพจักรวรรดิ จะขึ้นต่อกองบัญชาการใหญ่ ขณะที่กองเรือยุทธการและกองเรือประจำฐานจะขึ้นต่อกองบัญชาการกองเรืออวกาศจักรวรรดิ

หน่วยทหารอื่นเช่น กรมเทคนิควิทยาศาสตร์ทหาร, กรมสารวัตรทหาร, กรมข่าวทหาร, กรมกำลังพลทหาร ฯลฯ จะไม่อยู่ในบังคับบัญชาของกองบัญชาการใหญ่ แต่ขึ้นต่อกระทรวงการสงคราม
พาเอ็ตตา

**พาเอ็ตตา** เป็นนายทหารเสรีพันธมิตรดาวเคราะห์ ดำรงตำแหน่งผู้บัญชาการกองเรือที่ 2 ต่อมาในปีอวกาศที่ 797 เขาได้ดำรงตำแหน่งผู้บัญชาการกองเรือที่ 1

## ประวัติ

### ยุทธการเล็กนีซา

ในปีอวกาศที่ 795 กองเรือที่ 2 ของพาเอ็ตตาเผชิญหน้ากับกองเรือจักรวรรดิของพลเอกไรน์ฮาร์ด ฟอน มือเซิลที่ดาวเคราะห์ก๊าซเล็กนีซาในระบบดาวติอามัต การปะทะกันย่อมๆ ได้ไปทำปฏิกิริยาชั้นบรรยกาศของดาวที่เป็นก๊าซฮีเลียมและไฮโดรเจนเกิดเป็นพายุสายฟ้าที่รุนแรง ไรน์ฮาร์ดซึ่งรู้ว่าปรากฏการนี้จะเกิดขึ้นได้ล่าถอยออกไปยังชั้นบรรยกาศที่ปลอดภัยก่อน พาเอ็ตตาไม่ยอมเชื่อฟังคำแนะนำของฝ่ายเสนาธิการ-พลจัตวาหยาง ทำให้กองเรือที่ 2 ตกอยู่ในกระแสพายุและได้รับความเสียหาย ท้ายที่สุด ไรน์ฮาร์ดได้ยิงขีปนาวุธนิวเคลียร์สู่ใจกลางดาว เมื่อตกอยู่ในอันตราย หยางและพันโทดัสตีย์ แอตเทนบะระ ตอบสนองรีบนำกองเรือขึ้นจากชั้นบรรยกาศโดยทันที กองเรือบางส่วนจึงรอดมาได้ และมีบางส่วนที่ติดอยู่ในเปลวไฟ

### ยุทธการติอามัตครั้งที่ 4

หลังความปราชัยที่เล็กนีซา พาเอ็ตตานำกองเรือเข้าร่วมรบในยุทธการติอามัตครั้งที่ 4 ร่วมกับกองเรือที่ 10 และ 12 และก็เป็นอีกครั้งที่กองทัพเสรีพันธมิตรถูกพลจัตวาหยางกอบกู้จากสถานการณ์วิกฤต

### ยุทธการอัสทาร์ท

กองทัพเสรีพันธมิตรจัดสามกองเรือ (กองเรือที่ 2,4,6) ด้วยกำลังสองเท่าเหนือกองทัพจักรวรรดิ ออกต้านการรุกรานระบบดาวอัสทาร์ท พลจัตวาหยางมองว่าแม้ฝ่ายเสรีพันธมิตรจะมีกำลังมากกว่าในภาพรวม แต่เทียบกันกองต่อกองแล้วฝ่ายจักรวรรดิมีกำลังมากกว่า หยางพยายามเสนอแผนเพื่อปิดจุดอ่อนนี้แก่พลโทพาเอ็ตตา แต่พาเอ็ตตาปฏิเสธ เขามองว่าแผนล้อมข้าศึกจากสามทิศทางการันตีชัยชนะ และไม่จำเป็นต้องใช้แผนของหยาง

ต่อมา ยานตรวจการณ์รายงานว่าไม่พบกองเรือจักรวรรดิในพื้นที่เป้าหมาย หยางบอกพาเอ็ตตาว่ากองเรือจักรวรรดิน่าจะกำลังโจมตีกองเรือที่ 4 และเสนอให้พาเอ็ตตารวมกำลังกับกองเรือที่ 6 โดยเร็วที่สุด แต่พาเอ็ตตาไม่เชื่อว่ากองเรือที่ 4 จะแพ้ง่ายๆ และยืนกรานที่จะเคลื่อนทัพไปสนับสนุนกองเรือที่ 4

ในขณะที่กำลังจะถึงสนามรบของกองเรือที่ 4 กองเรือของพาเอ็ตตาถูกโจมตี เรือธงปาโตรโกลสถูกยิง ตัวเขากระแทกเข้ากับเหลี่ยมมุมของโต๊ะคอมมานด์ทำให้ซี่โครงหักและบาดเจ็บสาหัส เขามอบหมายให้หยางเป็นรักษาการผู้บัญชาการกองเรือที่ 2 หยางสามารถนำกองเรือที่สองรอดพ้นจากความยับเยินมาได้ หลังจากนั้น กองเรือที่ 2 ถูกยุบและโอนกำลังพลไปประกอบเป็นกองเรือที่ 13 ที่ตั้งขึ้นใหม่

หลังพักฟื้นจนหายดี พาเอ็ตตายังคงปฏิบัติหน้าที่ในกองทัพต่อไป ในปีอวกาศที่ 797 เขาถูกได้รับตำแหน่งผู้บัญชาการกองเรือที่ 1 ต่อจากพลโทกูบรูซลี ที่ได้เลื่อนตำแหน่งเป็นผู้บัญชาการศูนย์ยุทธนาธิการในยศพลเอก

### ปฏิบัติการรักนาร็อก

ปีอวกาศที่ 799 กองเรือที่ 1 ของพลโทพาเอ็ตตา เป็นหนึ่งในกองเรือที่ยกทัพออกต่อต้านปฏิบัติการรักนาร็อกของจอมพลดยุกแห่งโลเอินกรัมม์
สภามวลมนุษยชาติ

**สภามวลมนุษยชาติ** เป็นสถาบันของรัฐบาลเอกภาพโลก รับผิดชอบด้านการตรากฎหมายและเป็นสถานที่อภิปรายของเหล่าผู้แทนจากการเลือกตั้ง อย่างไรก็ตาม ผู้แทนในสภาแห่งนี้กว่าร้อยละ 70 เป็นผู้แทนจากดาวโลก ในขณะที่ร้อยละ 30 เป็นผู้แทนจากบรรดาดาวนิคมทั้งที่ดาวนิคมมีสัดส่วนประชากรเกินครึ่งของมวลมนุษย์ ความไม่เป็นธรรมด้านสัดส่วนผู้แทนนี้ทำให้ดาวนิคมไม่มีความสามารถในการผ่านกฎหมายหรือนโยบายของตน

เมื่อรวมกับปัญหาความเหลื่อมล้ำทางเศรษฐกิจ กองทัพที่ใหญ่โตเกินจำเป็น จึงสร้างความคับแค้นใจต่อบรรดาดาวนิคม และแล้วก็เกิดเป็นสงครามเทร์ร่า-ซิริอุส
น็อยเออลันด์

ธงชาติแห่งนวจักรวรรดิ

**น็อยเออลันด์** (Neue Land "นวรัฐ") เป็นแคว้นหนึ่งของนวจักรวรรดิกาแล็กซี กินอาณาเขตเดิมของเสรีพันธมิตรดาวเคราะห์ หลังถูกพิชิตโดยไรน์ฮาร์ด ฟอน โลเอินกรัมม์ และถูกผนวกเข้าเป็นส่วนหนึ่งของนวจักรวรรดิกาแล็กซีในปีอวกาศที่ 800

จอมพลออสคาร์ ฟอน รอยเอินธาล ดำรงตำแหน่งข้าหลวงต่างพระองค์แห่งน็อยเออลันด์ โดยมียูลิอุส เอ็ลส์ไฮเมอร์ เป็นหัวหน้าส่วนราชการพลเรือนของรัฐบาลต่างพระองค์ และมีย็อบ ทรือนีท เป็นที่ปรึกษาอาวุโส
สังฆจักรเทรร่า

**สังฆจักรเทรร่า** เป็นกลุ่มศาสนาซึ่งบูชาดาวโลกเป็นพระเจ้า สังฆจักรเทรร่าเป็นผู้สนับสนุนให้เลโอโปลด์ ลาพ พ่อค้าผู้มั่งคั่งชาวโลก ทำการก่อตั้งแคว้นเฟซานในปีอวกาศที่ 682 โดยมีสังฆจักรเป็นผู้ปกครองเฟซานจากเบื้องหลัง เป้าหมายสูงสุดของสังฆจักรคือการทำให้ดาวโลกกลับมาเป็นศูนย์กลางของอารยธรรมแห่งมนุษยชาติอีกครั้ง

ฐานใหญ่ของสังฆจักรมีที่ตั้งอยู่ในสถานที่หลบภัยของอดีตรัฐบาลเอกภาพในช่วงสงครามเทรร่า-ซิริอุส ในภูเขาเอเวอเรสต์ เทือกเขาหิมาลัย และมีสาขาอยู่ในดาวเคราะห์โอดิน สังฆจักรอยู่ภายใต้การปกครองของคณะสงฆ์ ซึ่งมีประมุขคือแกรนด์บิชอป

ภายหลังความพยายามลอบปลงพระชนม์ไคเซอร์ไรน์ฮาร์ดในกรกฎาคม ปีอวกาศที่ 799 จักรวรรดิส่งกำลังทหารเข้ากวาดล้างสังฆจักรสาขาโอดิน และมีคำสั่งให้นายพลวาเลินนำเองเรือเข้าโจมตีโจมตีฐานใหญ่สังฆจักร
ย็อคเฮิน ฟอน เร็มไชด์

**ย็อคเฮิน ฟอน เร็มไชด์** เป็นขุนนางจักรวรรดิ ดำรงตำแหน่งข้าหลวงใหญ่จักรวรรดิประจำแคว้นเฟซาน ต่อมาหลังสงครามกลางเมืองจักรวรรดิสิ้นสุด เขาได้เป็นนายกรัฐมนตรีพลัดถิ่นของรัฐบาลโดยธรรมจักรวรรดิกาแล็กซี ซึ่งตั้งอยู่ในดาวหลักไฮเนสเซิน

ในปีอวกาศที่ 796 เร็มไชด์ได้รับแจ้งจากอาเดรียน รูบินสกี ว่าเสรีพันธมิตรกำลังจะทำการรุกรานจักรวรรดิครั้งใหญ่ด้วยกำลังทหาร 30 ล้าน เร็มไชด์จึงรีบแจ้งไปยังดาวหลวงโอดิน

ในช่วงสงครามกลางเมืองจักรวรรดิ เร็มไชด์ดูจะเข้าข้างสันนิบาตลิพชตัท ต่อมาเมื่อฝ่ายจอมพลไรน์ฮาร์ด ฟอน โลเอินกรัมม์ ได้รับชัยชนะและเสียงสนับสนุนอย่างท่วมท้นจากชาวจักรวรรดิ เร็มไชด์ก็ยอมเป็นส่วนหนึ่งในแผนการของรูบินสกีและรูแพร์ท เค็สเซิลริง เพื่อจัดตั้งรัฐบาลพลัดถิ่นพิทักษ์โกลเดินบามขึ้นในดินแดนเสรีพันธมิตรดาวเคระาห์

เมื่ออดีตสมาชิกสันนิบาตสองคน ได้แก่กราฟแห่งลันทส์แบร์คและพันเอกเลโอพอลด์ ชูมัคเคอร์ ได้ลักพาตัวจักรพรรดิแอร์วิน โยเซฟที่ 2 จากดาวหลวงโอดินมายังเฟซานพร้อมกับเร็มไชด์ เร็มไชด์จึงได้ประกาศจัดตั้งรัฐบาลโดยธรรมจักรวรรดิกาแล็กซีขึ้น เพื่อหวังโค่นล้มอำนาจของโลเอินกรัมม์และฟื้นฟูอำนาจของราชวงศ์โกลเดินบาม การกระทำดังกล่าวได้รับการรับรองโดยรัฐบาลเสรีพันธมิตรดาวเคราะห์ เร็มไชด์ในฐานะหัวหน้ารัฐบาลพลัดถิ่น ให้คำมั่นต่อเสรีพันธมิตรดาวเคราะห์ว่า เมื่อคณะของตนคืนสู่อำนาจการปกครองจักรวรรดิ จะทำการประกาศใช้รัฐธรรมนูญจักรวรรดิ และจัดตั้งรัฐสภาเพื่อเปิดทางให้ประชาชนจักรวรรดิมีส่วนร่วมในการปกครอง นอกจากนี้ยังจะสถาปนาความสัมพันธ์ทางการทูตและการค้ากับเสรีพันธมิตรดาวเคราะห์อย่างเป็นทางการ

การจัดตั้งรัฐบาลพลัดถิ่น ได้รับการตอบโต้ขั้นสูงสุดจากไรน์ฮาร์ด ไรน์ฮาร์ดใช้เหตุนี้เป็นข้ออ้างในการประกาศสงครามต่อเสรีพันธมิตรดาวเคราะห์ และเริ่มปฏิบัติการทางทหารที่ชื่อว่าปฏิบัติการรักนาร็อก ซึ่งนำมาสู่การยอมจำนนของเสรีพันธมิตรดาวเคราะห์ในท้ายที่สุด เร็มไชด์เป็นหัวหน้ารัฐบาลพลัดถิ่นจนถึงเดือนพฤษภาคม ปีอวกาศที่ 799 ก็ตัดสินใจฆ่าตัวตายเมื่อรัฐบาลเสรีพันธมิตรดาวเคราะห์ลงนามในสนธิสัญญาบาอลัต
ระบบดาวบาอลัต

**ระบบดาวบาอลัต** ตั้งอยู่ในแขนกระดูกงูเรือของกาแล็กซี ประกอบด้วยดาวเคราะห์หกดวง ตั้งอยู่ห่างจากระบบดาวเฟซานประมาณ 5000 ปีแสง ดาวเคราะห์ดวงที่สี่ชื่อมีชื่อว่าไฮเนสเซิน ซึ่งเป็นดาวหลักของเสรีพันธมิตรดาวเคราะห์ ดาวเคราะห์ดวงที่หกชื่อศรีนคร ที่บริเวณชายขอบของระบบดาวบาอลัตมีแถบไคเปอร์ ระบบดาวแห่งนี้ตั้งชื่อตามตั้งตามเทพีบาอลัต (Baʽalat Gebal) ของฟินิเชียโบราณ

ภายหลังยุทธการศิวะเมื่อมิถุนายน ปีอวกาศที่ 801 นวจักรวรรดิและสาธารณรัฐอีเซอร์โลน ทำข้อตกลงหยุดยิงและเข้าสู่การเจรจาสันติภาพ มีการตกลงกันว่า นวจักรวรรดิจะยินยอมให้ระบบดาวบาอลัตมีอำนาจปกครองตนเองในระบอบประชาธิปไตย แลกกับการส่งมอบปราการอีเซอร์โลนให้แก่รัฐบาลจักรวรรดิ เป็นการสิ้นสุดมหาสงครามกาแล็กซีอันยาวนาน ระบบดาวบาอลัตกลายเป็นระบบดาวแห่งเดียวในกาแล็กซีที่ปกครองในระบอบประชาธิปไตยอันมีไคเซอร์เป็นประมุข
คอร์เนเลีย วินด์เซอร์

**คอร์เนเลีย วินด์เซอร์**เป็นนักการเมืองของเสรีพันธมิตรภายใต้รัฐบาลรอยัล แซนฟอร์ด

## ประวัติ

มาดามวินด์เซอร์รับตำแหน่งประธานกรรมาธิการคมนาคมสนเทศในปลายเดือนมิถุนายน ปีอวกาศที่ 796 แทนที่ประธานฯคนก่อนหน้าที่ถูกแฉว่ารับสินบนจนต้องพ้นจากตำแหน่ง ด้วยเหตุนั้นเอง เธอจึงเข้ามาในช่วงที่รัฐบาลมีความนิยมตกต่ำ หนึ่งสัปดาห์หลังเข้ารับตำแหน่ง เธอเป็นหนึ่งในผู้โหวตให้ทำสงครามรุกรานจักรวรรดิ เนื่องจากเธอหลงเชื่อแบบจำลองที่ว่าหากชนะจักรวรรดิได้ในร้อยวัน พรรครัฐบาลจะชนะการเลือกตั้ง และเธอจะยังได้เป็นสมาชิกคณะมนตรีสูงสุดต่อ

เมื่อการรุกรานจักรวรรดิกลายเป็นสงครามพร่ากำลัง เธอเห็นว่าไม่มีทางเลือกอื่นนอกจากถอนทัพ แต่กระนั้น เธอกลัวว่าหากยุติปฏิบัติการกลางคันโดยไม่มีความสำเร็จเลยสักอย่าง ฝ่ายที่สนับสนุนเธอและฝ่ายที่ต่อต้านเธอจะต้องรวมหัวกันเช็กบิลทางการเมืองเธอแน่นอน ตำแหน่งประธานคณะมนตรีสูงสุดที่เธอหมายตามาตลอดคงไม่พ้นต้องหลุดลอย เธอจึงโหวตคัดค้านการยกเลิกปฏิบัติการ

วินด์เซอร์จำต้องลาออกพร้อมคณะมนตรีสูงสุดทั้งคณะภายหลังความปราชัยยับเยินในยุทธการอมฤตสระ แม้ลาออกจากตำแหน่งไปแล้ว เธอก็ยังคงถูกโจมตีจากสื่อมวลชนมากมาย
กองทัพเอลฟาซีลเผื่อการปฏิวัติ

**กองทัพเอลฟาซีลเผื่อการปฏิวัติ** คือกองกำลังทหารของรัฐบาลอิสระเอลฟาซีล ก่อตั้งขึ้นหลังจากที่จักรวรรดิประกาศบอกเลิกสนธิสัญญาบาอลัต

## ภูมิหลัง

การลงนามในสนธิสัญญาบาอลัตเมื่อเดือนพฤษภาคม ปีอวกาศที่ 799 ส่งผลให้เรือรบของเสรีพันธมิตรดาวเคราะห์ถูกปลดประจำการทั้งหมด หยางมองว่ามันอันตรายเกินไปที่จะปลดอาวุธและฝากระบอบประชาธิปไตยไว้กับกระดาษแผ่นเดียว เขาจึงแบ่งกำลังรบบางส่วนให้นายพลแมร์คัทซ์ในช่วงท้ายของยุทธการเวอร์มิเลียน และซ่องสุมกำลังรบดังกล่าวไว้ที่ฐานลับในระบบดาวโปลิซูน เพื่อเป็นหลักประกันว่าหากเกิดอะไรขึ้นในอนาคต จะมีกำลังทหารไว้สำหรับพิทักษ์ระบอบประชาธิปไตย

ในเดือนกรกฎาคม เกิดเหตุปล้นเรือทหารซึ่งเตรียมทำลายที่ระบบดาวเลโซวิก ทำให้เกิดข่าวลือว่านายพลแมร์คัทซ์ยังไม่ตาย และหยางเป็นคนบงการแมร์คัทซ์ จอมพลหยางซึ่งเกษียณแล้ว จึงถูกคุกคามและหมายเอาชีวิตจากรัฐบาลเสรีพันธมิตรดาวเคราะห์ กรมทหารโรเซินริทเทอร์จึงบุกช่วยหยางและจับตัวพลเอกอาวุโสเฮ็ลมูท เร็นเนินคัมพฟ์ ข้าหลวงใหญ่จักรวรรดิประจำไฮเนสเซินเป็นตัวประกัน หยางและพวกหลบหนีไปถึงฐานพลาธิการที่ถูกทิ้งร้างของกองทัพเสรีพันธมิตรในดาวเคราะห์ดายันข่าน ซึ่งนายพลแมร์คัทซ์ใช้เป็นฐานที่มั่นของฝ่ายต่อต้านจักรวรรดิ แต่ระหว่างนั้น เร็นเนินคัมพฟ์ฆ่าตัวตาย

ในเดือนตุลาคม หยางส่งมอบศพเร็นเนินคัมพฟ์แก่หน่วยทหารจักรวรรดิพร้อมจดหมายอธิบายสาเหตุการตาย ไคเซอร์ไรน์ฮาร์ดมองว่า การกระทำของหยางเป็นเพียงการป้องกันตัว รัฐบาลเสรีพันธมิตรดาวเคราะห์ต่างหากที่บีบบังคับให้หยางกระทำการต่อต้าน ความรับผิดจึงตกอยู่กับรัฐบาลเสรีพันธมิตรดาวเคราะห์ ไรน์ฮาร์ดจึงประกาศบอกเลิกสนธิสัญญาสันติภาพในวันที่ 10 พฤศจิกายน และเตรียมยกทัพจากดาวหลวงเฟซานเพื่อบุกยึดและผนวกเสรีพันธมิตรดาวเคราะห์เข้ากับจักรวรรดิอย่างสมบูรณ์

## การก่อตั้งกองทัพเอลฟาซีล

กองกำลังที่นำโดยหยางและแมร์คัทซ์ออกจากฐานลับในระบบดาวโปลิซูน และถึงระบบดาวเอลฟาซีลในวันที่ 9 ธันวาคม รัฐบาลอิสระเอลฟาซีล เชิญหยางเข้าร่วมรัฐบาล ตอนแรกหยางลังเลเนื่องจากเขามีกำลังไม่พอปกป้องเอลฟาซีลจากกองทัพจักรวรรดิ แต่แล้วเขาก็คิดว่าการเข้าร่วมรัฐบาลเอลฟาซีลจะทำให้เขามีที่มั่นในการยึดคืนปราการอีเซอร์โลน หยางจึงร่วมรัฐบาลเอลฟาซีล

รัฐบาลเอลฟาซีลต้องการอาศัยชื่อเสียงของจอมพลหยางเพื่อรับรองสถานะทางการเมืองของตนเอง แต่ขณะเดียวกัน พวกเขาก็กลัวว่ารัฐบาลตนเองจะถูกหยางครอบงำ ท้ายที่สุด เมื่อหยางตัดสินใจทำปฏิบัติการทวงคืนอีเซอร์โลน (ยุทธการอีเซอร์โลนครั้งที่ 10) หยางถูกกดดันโดยรัฐบาลให้อยู่ในดาวเคราะห์เอลฟาซีล และให้พลเอกอาวุโสแมร์คัทซ์เป็นผู้นำปฏิบัติการ

พลเอกอาวุโสแมร์คัทซ์ใช้สงครามจิตวิทยาของพันเอกบักดาช สามารถล่อให้กองเรือลุทซ์ออกจากปราการอีเซอร์โลนในวันที่ 13 มกราคม ปีอวกาศที่ 800 และสามารถยึดปราการอีเซอร์โลนคืนมาได้

เมื่อดาวหลักไฮเนสเซินทราบข่าวว่าจอมพลหยางสามารถยึดคืนปราการอีเซอร์โลน เสนาธิการกองเรืออวกาศ-พลเอกฉุนอวี๋เจี้ยน จึงส่งเรือรบ 5,560 ลำให้แก่หยาง (ส่งผลให้หยางมีเรือรบในบัญชาราวเพิ่มเป็นสองหมื่นลำ) จากนั้น จอมพลบิวค็อกและพลเอกฉุนอวี๋จึงนำกำลังรบที่เหลือ ออกต่อต้านกองทัพใหญ่ของจักรวรรดิในยุทธการมาร์อเด็ตตาในวันที่ 16 มกราคม ปีอวกาศที่ 800
เอนริเก ออลิไวรา

ศาสตราจารย์ ดร. **เอนริเก มาร์ตีโน บอร์ฌิส ดึ อรันชิส อี ออลิไวรา** เป็นอธิการบดีมหาวิทยาลัยการปกครองท้องถิ่นชาวเสรีพันธมิตรดาวเคราะห์ เขาเป็นหนึ่งในคณะกรรมการสอบข้อเท็จจริงต่อพลเอกหยางเหวินหลี่ในปีอวกาศที่ 798

ต่อมาเขาได้ดำรงตำแหน่งเป็นหัวหน้าคณะที่ปรึกษาประธานคณะมนตรีสูงสุด ฌูเอา เฮเบโล่ ต่อมา เขาเป็นหนึ่งในห้าพันคนที่ถูกควบคุมตัวตามคำสั่งของจอมพลโอเบอร์ชไตน์ในปีอวกาศที่ 801 เพื่อใช้เป็นตัวประกันให้สาธารณรัฐอีเซอร์โลนยอมจำนนต่อจักรวรรดิ

## ประวัติ

ก่อนการรัฐประหาร ศาสตราจารย์ออลิไวราซึ่งมีตำแหน่งเป็นที่ปรึกษารัฐบาล เข้าร่วมเป็นกรรมการสอบสวนลับ (และผิดระเบียบกฎหมาย) เกี่ยวกับการปฏิบัติหน้าที่ของหยางในการปราบคณะทหารรักษาชาติ ออลิไวราพยายามเค้นว่าหยางมีความทะเยอทะยานยึดอำนาจเป็นของตนเองหรือไม่ในตอนที่เขาปลดปล่อยไฮเนสเซิน ตลอดจนซักถามเหตุผลในการทำลายระบบป้องภัยภัยชั้นบรรยกาศ(สร้อยคออาร์เตมิส) ซึ่งแท้จริงแล้ว การสอบสวนครั้งนี้จัดขึ้นเพื่อให้หยางยอมอ่อนน้อมต่อรัฐบาล เพราะรัฐบาลกำลังวิตกเรื่องชื่อเสียงและความสามารถของหยาง หากหยางลงเล่นการเมืองจะเป็นคู่แข่งที่น่ากลัว

ประธานกรรมาธิการกลาโหมเนโกรพอนตีกับออลิไวรา ถือเป็นสองบุคคลที่คุกคามหยางที่สุดตลอดการสอบสวน แต่ในช่วงนั้นเอง จักรวรรดิยกทัพบุกระเบียงอีเซอร์โลน การสอบสวนจึงยุติโดยไม่ได้ข้อสรุป เนโกรพอนต้องลาออกเพื่อรับผิดชอบที่เรียกตัวหยางมาในเวลาคับขัน ออลิไวราก็ยังคงเป็นที่ปรึกษารัฐบาลต่อไป

หลังเสรีพันธมิตรดาวเคราะห์ทำสนธิสัญญาบาอลัต ประธานคณะมนตรีสูงสุดทรือนีทลาออก ออลิไวรากลายเป็นประธานคณะที่ปรึกษาของ ฌูเอา เฮเบโล่ ประธานคณะมนตรีสูงสุดคนใหม่ ออลิไวราและพวกเขียนจดหมายถึงนายพลเฮ็ลมูท เร็นเนินคัมพฟ์ ข้าหลวงใหญ่จักรวรรดิประจำไฮเนสเซิน อ้างว่านายพลแมร์คัทซ์ยังไม่ตาย และจอมพลหยางอยู่เบื้องหลังการปล่อยตัวนายพลแมร์คัทซ์เป็นอิสระ ข้าหลวงใหญ่เร็นเนินคัมพฟ์ จึงเรียกร้องให้เฮเบโล่ทำการจับกุมจอมพลหยาง ซึ่งเกษียณแล้วจากกองทัพ

เฮเบโล่ลำบากใจเมื่อได้รับคำเรียกร้องดังกล่าว เขาขอคำปรึกษาจากออลิไวรา และตัดสินใจจับกุมจอมพลหยางในที่สุด การจับกุมหยางถูกตอบโต้ขั้นรุนแรงโดยกรมทหารโรเซินริทเทอร์ จนนำไปสู่วิกฤตการณ์เร็นเนินคัมพฟ์ ซึ่งทำให้สนธิสัญญาบาอลัตถูกบอกเลิก

สองปีต่อมา หลังเสรีพันธมิตรถูกผนวกเป็นส่วนหนึ่งของนวจักรวรรดิ ออลิไวราเป็นหนึ่งในอดีตนักการเมืองเสรีพันธมิตรที่ถูกควบคุมตัวตามคำสั่งของจอมพลโอเบอร์ชไตน์เพื่อกดดันให้ฝ่ายกอบกู้สาธารณรัฐที่ซ่องสุมกำลังอยู่ในปราการอีเซอร์โลนยอมจำนน ออลิไวราถูกฆ่าตายในเหตุจลาจลภายในเรือนจำรังปุระในกรุงไฮเนสเซินโพลิส
เนโกรพอนตี

**เนโกรพอนตี** เป็นนักการเมืองเสรีพันธมิตรดาวเคราะห์ ดำรงตำแหน่งประธานกรรมาธิการกลาโหมต่อจากย็อบ ทรือนีท ซึ่งได้ขึ้นเป็นประธานคณะมนตรีสูงสุดในปีอวกาศที่ 796

มีนาคม ปีอวกาศที่ 798 เนโกรพอนตีรับคำสั่งของทรือนีท เรียกตัวพลเอกหยางเหวินหลี่จากปราการอีเซอร์โลนมายังดาวหลักไฮเนสเซินเพื่อรับการสอบข้อเท็จจริงเกี่ยวกับการปฏิบัติหน้าที่ในการปราบคณะรัฐประหารเมื่อปีก่อน การสอบข้อเท็จจริงครั้งนี้ทำขึ้นเป็นการลับและเป็นกระบวนการที่มิชอบด้วยกฎหมาย แต่ในช่วงการสอบข้อเท็จจริงดำเนินไปอย่างไม่ทีท่าจะสิ้นสุด จักรวรรดิก็ยกทัพบุกระเบียงอีเซอร์โลน เนโกรพอนตีจึงสั่งให้หยางกลับไปบัญชาการที่อีเซอร์โลนโดยด่วน หยางได้โอกาส จึงถามเชิงขมขู่ หาความรับผิดชอบที่เรียกตัวเขาจากแนวหน้าในเวลาคับขัน

เนโกรพอนตีโทรหาทรือนีทเชิงตัดพ้อว่าตนเองแค่ทำตามคำสั่ง แต่จะให้ตนรับผิดชอบคนเดียว ทรือนีทกล่าวว่าตราบที่เขาเป็นหัวหน้ารัฐบาล เขาแต่งตั้งเนโกรพอนตีเป็นตำแหน่งอื่นได้อยู่ แต่ถ้าเขาลาออกไปด้วย ทุกอย่างก็จะพังหมด เมื่อได้ฟังเช่นนั้น เนโกรพอนตีจึงยอมลาออก และขอร้องหยางไม่ให้แพร่งพรายเรื่องการสอบข้อเท็จจริง

ผู้ดำรงตำแหน่งประธานกรรมาธิการกลาโหมต่อจากเนโกรพอนตีคือวอลเตอร์ ไอส์แลนด์
Earth

1/6The Earth is a wonderful place and people live in the world of reality but there is unseen by most The Earth has an Underworld that is real but as brightly lift The Earth has a Darkseid where the Supernatural live, The Earth is almost the safest planet in the world because there is Evil there but the good will always triumph over Evil, The Earth is more than a thousand years old, The Earth has many Facts and unknown Mysteries in The World, Earth has Cities, Castles, Operas, Bell Towers, Pyramids, Temples, Oceans, Mountains, Jungles, Woods, The Earth has Continents such as **Antartica**, **Europe**, **Asia**, **North America** and **South America**, Natural and The Supernatural, The Natural and Supernatural still on this Earth even Today.
กองเรือหยาง

**กองเรือหยาง**  เป็นชื่อเรียกกองเรือสองหมื่นลำในบัญชาของหยางเหวินหลี่

กองเรือหยางประกอบด้วยกำลังรบของกองเรือที่ 13 และที่ 10 ที่รอดมาจากยุทธการอมฤตสระ รัฐบาลเสรีพันธมิตรอนุมัติให้กองเรือประจำฐานอีเซอร์โลนมีชื่อเรียกอย่างง่ายว่า "กองเรือหยาง" เพื่อแสดงถึงไมตรีจิตที่รัฐบาลและกองทัพมอบให้แก่หยางเป็นพิเศษ ตรากองเรือใช้สัญลักษณ์รูปมังกร ต่อมาเมื่อพลเอกหยางสละปราการอีเซอร์โลน ชื่อกองเรือหยางจึงกลายเป็นชื่อเรียกอย่างเป็นทางการ

## กองเรือประจำฐานอีเซอร์โลน (ปี 796-799)

สังกัดกองทัพเสรีพันธมิตรดาวเคราะห์

* ผู้บัญชาการฐานและผู้บัญชาการกองเรือประจำฐาน: พลเอกหยางเหวินหลี่
	+ นายธง: ร้อยเอกเฟรเดริกา กรีนฮิลล์
* ที่ปรึกษาฯ: พลเอกอาวุโสวิลลีบัลด์ โยอาคิม ฟอน แมร์คัทซ์
	+ นายธง: พันตรีแบร์นฮาร์ด ฟอน ชไนเดอร์
* ผู้อำนวยการบริหารฐานอีเซอร์โลน: พลตรีอเล็กซ์ คัสเซลเนส
* ผู้บังคับการกองป้องกันฐานอีเซอร์โลน: พลจัตวาวัลเทอร์ ฟอน เชินคอพฟ์

* รองผู้บัญชาการกองเรือ: พลตรีเอ็ดวิน ฟิชเชอร์
* เสนาธิการกองเรือ: พลตรีมูไร
	+ รองเสนาธิการกองเรือ: พลจัตวาฟิโอดอร์ ปาตริชอฟ
* ผู้บัญชาการกองเรือน้อย: พลตรีดัสตีย์ แอตเทนบะระ
	+ ฝ่ายเสนาธิการประจำผบ.แอตเทนบะระ: พันโทเหลา
* ผู้บัญชาการกองเรือน้อย: พลตรีเหงียน วัน โหว
* ฝ่ายเสนาธิการด้านข่าวกรองประจำผู้บัญชาการกองเรือ: พันตรีบักดาช
* ผู้บังคับการกรมทหารโรเซินริทเทอร์: พันเอกคัสเพอร์ ลินซ์
	+ รองผู้บังคับการกรมทหารโรเซินริทเทอร์: พันโทไรเนอร์ บลูมฮาร์ท
* ผู้บังคับฝูงบินรบที่ 1: พันตรีโอวีลีเย โปแปล็ง
* ผู้บังคับฝูงบินรบที่ 2 พันตรีอีวาน โคเนฟ

## กองทัพเอลฟาซีลเผื่อการปฏิวัติ (ปี 799-800)

สังกัดรัฐบาลอิสระเอลฟาซีล

* ผู้บัญชาการสูงสุด: จอมพลหยางเหวินหลี่ (ควบตำแหน่งผบ.ฐานและผบ.กองเรือประจำฐาน)
	+ นายธง: พันตรีเฟรเดริกา กรีนฮิลล์
	+ ผู้ติดตามฯ: ร้อยโทยูเลียน มินทซ์

* ผู้อำนวยการบริหารฐานอีเซอร์โลน: พลโทอเล็กซ์ คัสเซลเนส
* ผู้บังคับกองป้องกันฐานอีเซอร์โลน: พลโทวัลเทอร์ ฟอน เชินคอพฟ์

* รองผู้บัญชาการกองเรือประจำฐาน: พลโทเอ็ดวิน ฟิชเชอร์
* เสนาธิการกองเรือฯ: พลโทมูไร
	+ รองเสนาธิการกองเรือฯ: พลจัตวาฟิโอดอร์ ปาตริชอฟ
* ผู้บัญชาการกองเรือน้อย: พลเอกอาวุโสวิลลีบัลด์ โยอาคิม ฟอน แมร์คัทซ์
	+ นายธง: พันโทแบร์นฮาร์ด ฟอน ชไนเดอร์
* ผู้บัญชาการกองเรือน้อย: พลโทดัสตีย์ แอตเทนบะระ
	+ ฝ่ายเสนาธิการประจำผบ.แอตเทนบะระ: พันเอกเหลา
* ผู้บัญชาการกองเรือน้อย: พลจัตวามารีโน
* ผู้บังคับฝูงบินรบที่ 1: พันโทโอวีลีเย โปแปล็ง
* ผู้บังคับฝูงบินรบที่ 2: ร้อยเอกแคลด์เวลล์
* ผู้บังคับการกรมทหารโรเซินริทเทอร์: พันเอกคัสเพอร์ ลินซ์
	+ รองผู้บังคับการกรมทหารโรเซินริทเทอร์: พันโทไรเนอร์ บลูมฮาร์ท
ดัสตีย์ แอตเทนบะระ

**ดัสตีย์ แอตเทนบะระ** เป็นนายทหารเสรีพันธมิตรดาวเคราะห์และเป็นสหายของหยางเหวินหลี่ เขาเป็นนายพลที่อายุน้อยที่สุดในประวัติศาสตร์เสรีพันธมิตร และต่อมาเป็นผู้บัญชาการทหารของสาธารณรัฐอีเซอร์โลน

## ประวัติ

ดัสตีย์ แอตเทนบะระ เกิดในปีอวกาศที่ 769 ในวัยเด็กเขาต้องการเจริญรอยตามบิดาซึ่งเป็นบรรณาธิการข่าว แต่คุณตาของเด็กชายดัสตีย์เป็นทหารสายขวาจัดในกองทัพ ก่อนที่พ่อจะแต่งงานกับแม่ พ่อถูกคุณตาบังคับว่าจะต้องเลี้ยงดูหลานชายให้โตมาเป็นทหาร ไม่งั้นจะไม่ยอมให้ทั้งคู่แต่งงานกัน นั่นทำให้บิดาเขาต้องการให้ลูกชายเข้าสู่กองทัพ

อย่างไรก็ตาม ครอบครัวแอตเทนบะระกลับมีแต่ลูกสาว ส่วนพ่อตาก็เสียชีวิตในการรบกับจักรวรรดิเพียงไม่กี่เดือนก่อนเด็กชายดัสตีย์จะเกิด มารดาด้วยเชื่อว่าลูกชายในครรภ์เป็นพ่อของตนที่กลับชาติมาเกิด จึงตั้งชื่อบุตรชายของตนว่า "ดัสตีย์" เหมือนกับผู้บิดา

เด็กชายปฏิเสธความต้องการดังกล่าวของบิดา แม้ว่าบิดาจะถึงขนาดคุกเข่าอ้อนวอนทั้งน้ำตาก็ตาม ท้ายที่สุด ทั้งคู่ประนีประนอมกันและเป็นอันตกลงกันว่า เด็กชายจะเข้าเรียนทั้งโรงเรียนเตรียมทหารและโรงเรียนนายร้อย

เมื่อดัสตีย์เข้าเรียนโรงเรียนเตรียมทหารในดาวไฮเนสเซิน บิดามอบ "เครื่องรางนำโชค" ซึ่งตกทอดมาจากพ่อตาให้แก่ลูกชาย บิดาอธิบายว่ากุญแจดอกนี้เคยช่วยชีวิตคุณตาไว้จากลูกกระสุนปืน

## งานทางทหาร

ดัสตีย์ แอตเทนบะระ รู้จักกับหยางเหวินหลี่ตั้งแต่ก่อนจบการศึกษาโรงเรียนนายร้อยเสรีพันธมิตร และมีโอกาสร่วมงานกับหยางในยุทธการเล็กนีซาและยุทธการติอามัตครั้งที่ 4 ซึ่งในครั้งติอามัตนั้น ดัสตีย์เป็นหนึ่งในสามผู้ร่วมมือกับหยางทำการโจมตีลวงต่อปราการอีเซอร์โลน จนสามารถจับเรือธงบรึนฮิลด์เป็นตัวประกันได้ ทำให้ทัพเสรีพันธมิตรหนีรอดไปจากระบบดาวติอามัตได้อย่างปลอดภัย

นอกจากนี้ ดัสตีย์ยังเป็นผู้บังคับการเรือพิฆาต *เอ็ลฟ์ที่ 3* ในยุทธการอีเซอร์โลนครั้งที่ 6 เป็นผู้บัญชาการกองเรือน้อยในกองเรือที่ 10 ของพลโทอูลานฆู ก่อนที่จะเข้าสังกัดกองเรือที่ 13 ของพลโทหยางเหวินหลี่
จอมพลแห่งจักรวรรดิ

**จอมพลแห่งจักรวรรดิ** เป็นยศทหารสูงสุดของจักรวรรดิโดยอยู่สูงกว่าพลเอกอาวุโส ผู้ครองยศนี้ได้รับอภิสิทธิ์ให้พ้นจากความผิดและข้อกล่าวหาทางอาญาทั้งสิ้นทั้งปวง (ยกเว้นความผิดฐานกบฎ) จอมพลได้รับเงินปีละ 2.5 ล้านไรชส์มาร์คตลอดชีพ ทั้งยังสามารถตั้งทำเนียบจอมพล (*Großadmiralität*) ที่สามารถรับนายทหารเข้าออกสังกัดได้ตามต้องการ

## รายนาม

### รัชกาลฟรีดริชที่ 4

* จอมพลเอเรินแบร์ค
* จอมพลชไตน์โฮฟ
* จอมพลเกรกอร์ ฟอน มึคเคินแบร์เกอร์
* จอมพลคราทเซิน
* จอมพลไรน์ฮาร์ด ฟอน โลเอินกรัมม์
* จอมพลออทโท ฟอน เบราน์ชไวค์

### รัชกาลแอร์วิน โยเซฟที่ 2

* จอมพลซีคฟรีด เคียร์ชไอส์ (*บำเหน็จหลังเสียชีวิต*)
* จอมพลวิลลีบัลด์ โยอาคิม ฟอน แมร์คัทซ์ (*ตั้งโดยรัฐบาลพลัดถิ่น*)

### รัชกาลคาธาริน

* จอมพลเพาล์ ฟอน โอเบอร์ชไตน์
* จอมพลออสคาร์ ฟอน ร็อยเอินธาล
* จอมพลวอล์ฟกัง มิทเทอร์ไมเออร์

### รัชกาลไรน์ฮาร์ดที่ 1

* จอมพลอาดัลแบร์ท ฟอน ฟาเรินไฮท์ (*บำเหน็จหลังเสียชีวิต*)
* จอมพลคาร์ล โรแบร์ท ชไตน์เม็ทซ์ (*บำเหน็จหลังเสียชีวิต*)
* จอมพลคอร์เนลิอุส ลุทซ์ (*บำเหน็จหลังเสียชีวิต*)

### รัชกาลอเล็ค

* จอมพลแอร์เนสท์ เม็คลิงเงอร์
* จอมพลเอากุสท์ ซามูเอล วาเลิน
* จอมพลฟริทซ์ โยเซฟ บิทเทินเฟ็ลด์
* จอมพลอุลริช เค็สเลอร์
* จอมพลแอนสท์ ฟอน ไอเซอนัค
* จอมพลไนด์ฮาร์ท มึลเลอร์

## อ้างอิง

1. ↑ บทที่ 3 - แสงอัสดงที่จักรวรรดิ *ตำนานวีรบุรุษแห่งกาแล็กซี* เล่ม 1. เรื่องโดย โยชิกิ ทานากะ. แปลโดย Walker Emp
ดาวโลก

**เทรร่า** หรือเรียก **ดาวโลก** เป็นดาวเคราะห์ลำดับสามในระบบดาวโซล ถือเป็นดาวต้นกำเนิดแห่งอารยธรรมมวลมนุษยชาติทั้งปวง เคยเป็นศูนย์กลางทางเศรษฐกิจ, การเมือง, ศิลปะวัฒนธรรมของมนุษยชาติ

## ประวัติศาสตร์

*บทความหลัก: ประวัติศาสตร์พัฒนาการอวกาศ*
สงครามสิบสามวันในปีค.ศ. 2039 ได้ทำลายผืนดินโลกอย่างแสนสาหัส มนุษยชาติใช้เวลาฟื้นตัวราวหนึ่งศตวรรษ และร่วมกันจัดตั้งรัฐบาลเอกภาพโลกขึ้นในปีค.ศ. 2129 มีเมืองหลวงอยู่ที่บริสเบนในทวีปออสเตรเลีย และมีการจัดตั้งกระทรวงอวกาศเพื่อการตั้งถิ่นฐาน

ดาวโลกถูกขูดรีดทรัพยากรมาใช้จนหมดสิ้นในคริสต์ศตวรรษที่ 27 ทำให้ต้องพึ่งพาการนำเข้าและภาษีจากดาวนิคมต่างๆ มีการใช้นโยบายทางเศรษฐกิจที่ไม่เป็นธรรมกับบรรดาดาวนิคม ท้ายที่สุดก็ปะทุขึ้นเป็นสงครามเทร์ร่า-ซิริอุส และนำมาซึ่งการสูญสิ้นอำนาจทางการเมืองและเศรษฐกิจของดาวโลก
ยุทธการวันฟรีด

คู่สงคราม| เสรีพันธมิตรดาวเคราะห์* กองเรือที่ 5
* กองเรือที่ 6
* กองเรือที่ 8
* กองเรือที่ 12
* กองเรือกริมเมิลส์เฮาเซิล

**ยุทธการวันฟรีด** เป็นการสู้รบครั้งใหญ่ระหว่างเสรีพันธมิตรดาวเคราะห์กับจักรวรรดิกาแล็กซีในปีอวกาศที่ 794

กองทัพเสรีพันธมิตรในบัญชาของจอมพลลาซาล โลบอส ปะทะกับกองทัพจักรวรรดิในบัญชาของจอมพลมึคเคินแบร์เกอร์ บริเวณระบบดาววันฟรีดในระเบียงอีเซอร์โลน และมีการปะทะกันระหว่างกองกำลังภาคพื้นดินบนดาวเคราะห์วันฟรีด 4-2 ดาวบริวารดวงที่สองของของดาวเคราะห์ดวงที่สี่ในระบบดาววันฟรีด

ผู้บัญชาการกองเรืออวกาศจักรวรรดิ จอมพล ฟอน มึคเคินแบร์เกอร์ สั่งการให้พลโท ฟอน กริมเมิลส์เฮาเซิน จัดกำลังทหารลงไปยังดาววันฟรีด 4-2 และได้พบกับฐานยุทธบำรุงเสรีพันธมิตรบนดาวเคราะห์ดวงนี้ พลจัตวาไรน์ฮาร์ดเห็นเป็นโอกาสดีจึงอาสาตัวเองนำหน่วยภาคพื้นดินลงไปจู่โจม อย่างไรก็ตาม พลจัตวาแฮร์มัน ฟอน ลือเนอบวร์ค ซึ่งเชี่ยวชาญด้านสมรภูมิภาคพื้นดินขอรับหน้าที่นี้แทน ไรน์ฮาร์ดต้องอยู่ประจำเรือธงในช่วงแรก ก่อนที่จะลงไปร่วมปฏิบัติการจู่โจมในฐานะรองผู้บัญชาการใต้บัญชาของลือเนอบวร์ค นี่ทำให้ไรน์ฮาร์ดไม่พอใจเนื่องจากทั้งคู่มียศเท่ากัน

ในระหว่างปฏิบัติการภาคพื้นดิน ไรน์ฮาร์ดและเคียร์ชไอส์นำกำลังทหารลอบเข้าไปในฐานทัพเสรีพันธมิตรและจับกุมพลโทซินแคลร์ เซเรเบรเซอ ผู้บัญชาการฐานได้ ปฏิบัติการครั้งนี้ทำให้ไรน์ฮาร์ดและลือเนอบวร์คได้เลื่อนยศเป็นพลตรี ส่วนกริมเมิลเฮาส์เซินได้เลื่อนยศเป็นพลเอก
มูไร

**มูไร** เป็นนายทหารเสรีพันธมิตรดาวเคราะห์ มีชื่อเสียงจากการเป็นเสนาธิการของกองเรือหยาง เขาเป็นคนที่มีความละเอียดและรอบคอบในการทำงานเบื้องหลัง แต่มีแนวคิดที่ติดอยู่ในกรอบสามัญสำนึกแบบคนทั่วไป

## ประวัติ

ปีอวกาศที่ 788 มูไรเป็นสารวัตรทหารระบบดาวแทนาทอส และมีโอกาสได้พบกับพันตรีหยางเหวินหลี่ ที่ค่ายกักกันเชลยสงคราม ดาวเคราะห์เอโคเนีย และมีส่วนร่วมจับกุมพันเอกบาร์นาบี คอสที ผู้กำกับการค่าย ซึ่งเป็นผู้อยู่เบื้องหลังเหตุการณ์ความวุ่นวายภายในค่าย

ปีอวกาศที่ 796 พลจัตวามูไรได้รับการเทียบเชิญจากพลตรีหยาง ผู้บัญชาการกองเรือที่ 13 ให้มาดำรงตำแหน่งหัวหน้าฝ่ายเสนาธิการประจำผู้บัญชาการกองเรือ ในปีนั้น เขาได้มีส่วนร่วมในยุทธการอีเซอร์โลนครั้งที่ 7 และการรุกรานจักรวรรดิกาแล็กซี เขาได้เลื่อนยศเป็นพลตรีในปลายปีเดียวกัน และได้รับตำแหน่งเสนาธิการกองเรือประจำฐานอีเซอร์โลน
คาร์ล โรแบร์ท ชไตน์เม็ทซ์

**คาร์ล โรแบร์ท ชไตน์เม็ทซ์** เป็นนายทหารแห่งจักรวรรดิกาแล็กซี ซึ่งเคยเป็นผู้บังคับการเรือธงบรึนฮิลด์คนแรก ต่อมาได้รับแต่งตั้งเป็นนายพลและคุมกองเรือของตนเอง

ในยุทธการติอามัตครั้งที่ 4 เมื่อเรือบรึนฮิลด์ถูกเรือ*ยูลิสซีส* ของเสรีพันธมิตรจี้เป็นตัวประกัน ไรน์ฮาร์ดสั่งเรือลำอื่นให้ทำลายเรือยูลิสซีสโดยไม่ต้องสนใจความปลอดภัยของเขา พันเอกชไตน์เม็ทซ์ซึ่งเป็นผู้บังคับการเรือธงเห็นว่านี่เป็นหายนะที่สามารถหลีกเลี่ยงได้ จึงปฏิเสธถ่ายทอดคำสั่งดังกล่าวของไรน์ฮาร์ด ไรน์ฮาร์ดเข้าใจเหตุผลของชไตน์เม็ทซ์

ในช่วงสงครามลิพชตัท เขาเป็นหนึ่งในแม่ทัพที่อยู่ฝ่ายโลเอินกรัมม์ ในช่วงท้ายสงคราม เขาได้ยินข่าวลือการสังหารหมู่ที่เว็สเทอร์ลันท์ เขาจึงนำข่าวนี้ไปรายงานต่อพลเอกเคียชไอส์ หลังจากสิ้นสุดสงครามลิพชตัท เขาเป็นหนึ่งในผู้ร่วมชมโครงการการวาร์ปปราการไกแอสบวร์ค

ในช่วงปฏิบัติการรักนาร็อก เขาปะทะกับกองเรือหยางในยุทธการหลุมดำ กองเรือของเขาเสียเปรียบและถูกผลักเข้าสู่หลุมดำ เขาจึงสังการให้กองเรือตนเองทำการสวิงบายกับหลุมดำ เพื่อเร่งความเร็วจนหลุดพ้นรัศมีความโน้มถ่วง

เมื่อมีการสถาปนานวจักรวรรดิ เขาได้เป็นผู้บัญชาการทหารระบบดาวคนธรรพ์ ต่อมาเขาได้รับยศพลเอกอาวุโสและเสียชีวิตในยุทธการระเบียง ชไตน์เม็ทคบหาอยู่กับผู้หญิงชื่อเกรทเชิน ฟอน แอร์ฟวร์ท (Gretchen von Erfurt) เป็นเวลากว่าห้าปีแล้ว แต่ยังตัดสินใจไม่ได้สมรส จนกว่าไคเซอร์ไรน์ฮาร์ดจะมีไคเซอริน
ฌูเอา เฮเบโล่

**ฌูเอา เฮเบโล่** เป็นนักการเมืองเสรีพันธมิตรดาวเคราะห์ เขาได้ดำรงตำแหน่งประธานคณะมนตรีสูงสุดต่อจากย็อบ ทรือนีท และเป็นผู้นำสูงสุดคนสุดท้ายของประเทศ

## ประวัติ

### รัฐบาลแซนฟอร์ด

ก่อนปีอวกาศที่ 796 เฮเบโล่ดำรงตำแหน่งประธานกรรมาธิการการคลังและเป็นหนึ่งในสมาชิกคณะมนตรีสูงสุดภายใต้รัฐบาลรอยัล แซนฟอร์ด เฮเบโล่ได้รับการนับถือว่าเป็น "นักการเมืองใจทองคำ" เขาเป็นหนึ่งในนักการเมืองที่เที่ยงธรรมที่สุดในการเมืองเสรีพันธมิตร ขณะที่ประธานกรรมาธิการทรัพยากรมนุษย์ หวง รุ่ย ก็เป็นหนึ่งบุคคลที่ได้รับการยอมรับเช่นกับเขา นอกจากนี้ เฮเบโล่ยังเป็นเพื่อนวัยเด็กของจอมพลซิดนีย์ ซีโทเล เนื่องจากบ้านของทั้งสองอยู่ในละแวกเดียวกัน

เฮเบโล่เป็นกระบอกเสียงคนสำคัญที่วิพากษ์วิจารณ์การทุจริตที่เพิ่มมากขึ้นในรัฐบาลเสรีพันธมิตร ภายหลังพลตรีหยางเหวินหลี่เข้ายึดปราการอีเซอร์โลนได้ เฮเบโล่คัดค้านการยกระดับสงครามกับจักรวรรดิและต้องการเปิดการเจรจาหยุดยิงกับจักรวรรดิ เขายังคัดค้านการเพิ่มอุปทานเงินเข้าสู่ระบบเพื่อสนับสนุนสงคราม อันจะทำให้เกิดอภิมหาเงินเฟ้อตามมา อย่างไรก็ตาม ท้ายที่สุดคณะมนตรีสูงสุดก็มีมติเสียงข้างมากให้ทำการรุกรานจักรวรรดิ

### รัฐบาลทรือนีท

เมื่อการรุกรานจักรวรรดิจบลงด้วยความย่อยยับ เฮเบโล่จำลาออกจากตำแหน่งพร้อมกับสมาชิกทุกคนของคณะมนตรีสูงสุด หนึ่งในสมาชิกคนสำคัญที่ลงคะแนนคัดค้านการรุกราน ย็อบ ทรือนีท ได้เป็นประธานคณะมนตรีสูงสุดในรัฐบาลเฉพาะกาล แม้เฮเบโล่ไม่ได้ดำรงตำแหน่งในคณะมนตรีสูงสุดอีกแล้ว แต่การที่เขาลงมติคัดค้านการยกทัพ ก็ทำให้เขายังมีที่ยืนทางการเมืองและเป็นสมาชิกรัฐสภาที่มีอิทธิพลพอสมควร

### ประธานคณะมนตรีสูงสุด

หลังความปราชัยต่อปฏิบัติการรักนาร็อก เสรีพันธมิตรดาวเคราะห์จำยอมลงนามในสนธิสัญญาบาอลัตและกลายเป็นรัฐบริวารของจักรวรรดิ โดยคงไว้ซึ่งอำนาจการปกครองตนเอง ทรือนีทลาออกจากประธานคณะมนตรีสูงสุด ส่งผลให้เฮเบโล่ ได้รับเลือกเป็นประธานสูงสุดคนใหม่ในเดือนมิถุนายน ปีอวกาศที่ 799 เมื่อเฮเบโล่ขึ้นเป็นผู้นำประเทศ ก็ดำเนินนโยบายอย่างเข้มงวด และทำทุกวิถีทางเพื่อไม่ให้จักรวรรดิมีข้ออ้างเข้าแทรกแทรงการปกครองตนเองของเสรีพันธมิตรดาวเคราะห์ เขาตรารัฐบัญญัติป้องกันการก่อความไม่สงบ ซึ่งกำหนดให้การกระทำที่ทำร้ายมิตรภาพระหว่างสองประเทศถือเป็นความผิดอาญา และระงับเสรีภาพทางการแสดงความคิดเห็น

พลเอกอาวุโสเฮ็ลมูท เร็นเนินคัมพฟ์ ข้าหลวงใหญ่จักรวรรดิประจำไฮเนสเซิน ไม่ไว้วางใจจอมพลหยางเหวินหลี่ ซึ่งเกษียณแล้วจากกองทัพ และคอยจับตาดูหยางเหวินหลี่อย่างใกล้ชิดแต่ก็ไม่พบความผิดปกติหรือความน่าสงสัย แต่แล้วเร็นเนินคัมพฟ์ก็ได้รับจดหมายจากคนในแวดวงการเมืองเสรีพันธมิตร อ้างว่าแท้จริงแล้วนายพลแมร์คัทซ์ยังไม่ตาย และกล่าวหาว่าหยางเหวินหลี่คือผู้ปล่อยให้แมร์คัทซ์เป็นอิสระ แม้คำอ้างดังกล่าวจะไม่มีหลักฐาน และตัวเร็นเนินคัมพฟ์ก็ไม่อยากเชื่อ แต่แล้วเร็นเนินคัมพฟ์ก็ตัดสินใจเรียกร้องให้ทำการจอมพลหยางในความผิดตามรัฐบัญญัติป้องกันการก่อความไม่สงบ เฮเบโล่ไม่อยากมีปัญหากับจักรวรรดิ จึงปรึกษากับศาสตราจารย์เอนริเก ออลิไวรา และได้ข้อสรุปว่าจะจับกุมหยาง ท้ายที่สุด เฮเบโล่ก็สั่งการให้กรมอัยการทำการฟ้องร้องและออกหมายจับจอมพลหยาง
ฮันส์ เอดูอาร์ท แบร์เกินกรึน

**ฮันส์ เอดูอาร์ท แบร์เกินกรึน** เป็นนายทหารของจักรวรรดิกาแล็กซี เคยเป็นฝ่ายเสนาธิการประจำตัวนายพลเคียร์ชไอส์ และต่อมาย้ายไปประจำนายพลร็อยเอินธาล

## ประวัติ

แบร์เกินกรึนปรากฏตัวครั้งแรกในช่วงกบฏคัสทรอพในฐานะฝ่ายเสนาธิการประจำตัวพลตรีซีคฟรีด เคียร์ชไอส์ ในตอนแรก เขากังขาในความสามารถของเคียร์ชไอส์ แต่หลังจากที่เขาได้เห็นความสามารถของเคียร์ชไอส์ ทำให้เขามีความมั่นใจในตัวเคียร์ชไอส์มากขึ้น

หลังจากที่ดยุกแห่งเบราชไวค์เสียชีวิตในสงครามลิพชตัท เขาได้มีส่วนร่วมในการหยุดยั้งพลจัตวาอันส์บัค ไม่ให้สังหารไรน์ฮาร์ด ถึงกระนั้น เคียร์ชไอส์ก็ได้เสียชีวิตในเหตุการณ์นี้ หลังจากนั้นเขาก็ได้เป็นหนึ่งในขุนพลภายใต้สังกัดของร็อยเอินธาล

เขาภักดีต่อร็อยเอินธาลเป็นอย่างยิ่ง ถึงขนาดที่ว่าในช่วงที่ร็อยเอินธาลพยายามก่อกบฏ เขาก็ยังรักและภักดีไม่เปลี่ยนแปลง หลังการตายของร็อยเอินธาล เขารู้สึกว่าตนเองได้สูญเสียเจ้านายคนสำคัญไปแล้วถึงสองคน (เคียร์ชไอส์กับร็อยเอินธาล) เขาจึงตัดสินใจปลิดชีพตนเอง
อูลานฆู

**อูลานฆู** (Улаанхүү) หรือ **อู่หลานฟู** (伍蘭夫) เป็นนายทหารเสรีพันธมิตรดาวเคราะห์ ดำรงตำแหน่งผู้บัญชาการกองเรือที่ 10

เขามีชื่อเสียง จากการเปิดทางถอยทัพให้กับกองเรือที่ 11 ในยุทธการติอามัตครั้งที่ 3

ในยุทธการรือเกิน ระหว่างการรุกรานจักรวรรดิ กองเรือที่ 10 ของเขาอยู่ในภาวะเสียเปรียบอย่างยิ่งต่อกองเรือจักรวรรดิของพลโทบิทเทนเฟ็ลด์ ในช่วงคับขันนั้นเอง เขาใช้กำลังรบบางส่วนเปิดทางหนี และมีคำสั่งให้พลจัตวาแอตเทนบะระนำกำลังรบที่เหลือฝ่าวงล้อมออกไปสนธิกำลังกับกองเรือที่ 10 ของพลโทหยาง

พลโทอูลานฆูเสียชีวิตในยุทธการดังกล่าว และได้รับการปูนบำเหน็จขึ้นเป็นจอมพล
เฟรเดริกา กรีนฮิลล์

**เฟรเดริกา กรีนฮิลล์** เป็นนายทหารหญิงของเสรีพันธมิตรดาวเคราะห์ เธอเป็นลูกสาวของพลเอกดไวต์ กรีนฮิลล์ และเป็นคู่สมรสของจอมพลหยางในเวลาต่อมา

เธอปรากฏตัวครั้งแรกในปีอวกาศ 788 ในตอนที่ร้อยโทหยางกำลังอพยพประชาชนออกจากดาวเคราะห์เอลฟาซีล บังเอิญหยางรีบกินแซนด์วิชเร็วเกินไป ทำให้เกิดอาการอาหารติดคอเล็กน้อย เธอจึงนำกาแฟไปให้หยางดื่ม เมื่อหยางได้ดื่มกาแฟ เขาก็ได้พูดกับเธอว่า “ขอบคุณนะ​ที่​เอาเครื่องดื่มมาให้ แต่ฉันอยากได้น้ำชามากกว่า”​

เธอได้เป็นนายธงของหยางตามการจัดแจงของพลตรีอเล็กซ์ คัสเชสเนส ในช่วงที่พ่อของเธอก่อรัฐประหาร หยางยังคงไว้ใจให้เธอทำหน้าที่ต่อไป

หลังจากที่เสรีพันธมิตรดาวเคราะห์พ่ายแพ้ต่อปฏิบัติการรักนาร็อกของดยุกแห่งโลเอินกรัมม์ เธอก็ได้แต่งงานกับหยางซึ่งเกษียณจากกองทัพ และใช้ชีวิตสมรสด้วยกันอย่างสงบสุขชั่วคราว แต่แล้วหยางก็ถูกจับกุมโดยกรมอัยการตามคำสั่งของฌูเอา เฮเบโล่ ประธานคณะมนตรีสูงสุด และเกือบถูกสังการขณะคุมขัง ซึ่งเธอและกรมทหารโรเซินริทเทอร์ก็เข้าไปช่วยเหลือหยางสำเร็จ และปฏิบัติหน้าที่ตามติดหยางทั้งในฐานะภรรยาและนายธง

หลังการเสียชีวิตของหยาง เธอเข้ามามีบทบาททางการเมืองและได้รับตำแหน่งมุขมนตรีแห่งสาธารณรัฐอีเซอร์โลน ซึ่งเธอมอบหมายให้ร้อยโทยูเลียน มินทซ์ เป็นผู้บัญชาการใหญ่ของกองทัพสาธารณรัฐ
นิโคลัส โบลติก

**นิโคลัส โบลติก** เป็นนักการทูตและนักการเมืองชาวเฟซาน เขาเคยดำรงตำแหน่งผู้ช่วยของอาเดรียน รูบินสกี และต่อมาได้เป็นข้าหลวงใหญ่เฟซานประจำโอดิน ในระหว่างนี้ เขารับผิดชอบดำเนินแผนลักพาตัวจักรพรรดิแอร์วิน โยเซฟที่ 2 ตามคำสั่งของรูบินสกี แต่แล้วโบลติกก็แอบหักหลังรูบินสกี และสมคบกับจอมพลไรน์ฮาร์ด ฟอน โลเอินกรัมม์ ในการผนวกกาแล็กซีให้เป็นหนึ่งเดียว เมื่อกองทัพจักรวรรดิบุกครองเฟซานแบบสายฟ้าแลบ โบลติกได้รับการตอบแทนด้วยตำแหน่งข้าหลวงต่างพระองค์แห่งเฟซานคนแรก มีฐานะเทียบเท่ารัฐมนตรีของจักรวรรดิ

19 เมษายน ปีอวกาศที่ 800 โบลติกในฐานะข้าหลวงต่างพระองค์แห่งเฟซาน จัดงานเลี้ยงต้อนรับพลเอกอาวุโสวาเลินและพลเอกอาวุโสลุทซ์ ที่กลับจากราชการสงคราม อย่างไรก็ตาม ในงานดังกล่าวเกิดเหตุลอบวางระเบิดขึ้น ส่งผลให้บุคคลระดับสูงจำนวนมากได้รับบาดเจ็บ ตัวเขาเองก็ได้รับบาดเจ็บเช่นกัน หนึ่งในผู้เสียชีวิตคือบรูโน ฟอน ซิลเบอร์แบร์ช รัฐมนตรีว่าการกระทรวงอุตสาหกรรม

หลังครองตำแหน่งได้สองปีเศษ ในเดือนกรกฎาคม ปีอวกาศที่ 800 โบลติกถูกจับกุมคาห้องทำงานโดยกองอำนวยการรักษาความมั่นคงภายใน ซึ่งกล่าวหาว่าเขามีส่วนเกี่ยวข้องกับเหตุระเบิด โบลติกเสียชีวิตจากยาพิษขณะถูกคุมขัง การเสียชีวิตของเขาถูกอำพรางว่าเป็นการฆ่าตัวตาย แต่ภายหลังมีการพิสูจน์ว่าเป็นการฆาตกรรม การเสียชีวิตของเขาถือเป็นจุดสิ้นสุดอำนาจปกครองตนเองของเฟซาน
จดหมายวันอังคาร

**จดหมายวันอังคาร** คือชื่อที่ตั้งให้แก่จดหมายจำนวน 36 ฉบับที่ส่งถึงศูนย์ยุทธนาธิการในทุกวันอังคารตลอด 36 สัปดาห์ติดต่อกันในปีอวกาศที่ 788 แต่ละฉบับถูกส่งจากคนเดียวกันและอ้างว่าหนึ่งในวีรบุรุษผู้ยิ่งใหญ่ของชาติ จอมพลบรูซ แอชบีย์ ถูกฆาตกรรม ไม่ได้เสียชีวิตในการรบอย่างที่ทุกคนเข้าใจ จดหมายแต่ละฉบับถูกลงชื่อโดย ลูซินดา แอชบีย์ ภรรยาหม้ายผู้ล่วงลับไปแล้วของแอชบีย์

จดหมายฉบับที่ 36 ถูกส่งมาถึงในเดือนตุลาคม ปีอวกาศที่ 788 พันโทอเล็กซ์ คัสเซลเนส มอบหมายให้พันตรีหยางเหวินหลี่ สืบสวนและไขความกระจ่างข้อกล่าวอ้างนี้
Daniel Hunter

## Rodzina

* Kate Hunter (Adoptowana matka)
* Erik Hunter (Adoptowany ojciec)
* Anika Hunter (Adoptowana siostra)
* Tess Hunter (Adoptowana siostra)
* Sal Hunter (Adoptowany brat)
* Max Hunter (Adoptowany brat)
* Jake Hunter (Adoptowany brat)
* Evie Hunter (Adoptowana siostra)
* Hedwig Hunter (Adoptowana ciocia)
* Eugene Hunter (Adoptowany wujek)
* Kees Hunter (Adoptowany dziadek - nieznany stopień)

**Daniel „Dani” Hunter** to główny bohater pierwszego sezonu i drugoplanowy sezonu drugiego i czwartego. Jest najstarszy z rodzeństwa. Pracuje w Policji.

## Osobowość

Jest miłym i bardzo opiekuńczym bratem. Bardzo dobrze wykonuje swoją pracę - jest dobrym gliną.

## Wygląd

Daniel nosi zazwyczaj sportowe ubrania. Jest wysoki, silny i zwinny.

## Ciekawostki

* Był zakochany w Simone, do momentu aż poznał Sophie.
* W sezonie trzecim jest wspomniany ale nie pojawia się.
* Dostał ksywkę od Maxa „Pucha-mięcha”.
วอล์ฟกัง มิทเทอร์ไมเออร์

**วอล์ฟกัง มิทเทอร์ไมเออร์** สมญา **วอล์ฟวายุ** (หมาป่าวายุ) เป็นนายทหารจักรวรรดิกาแล็กซี และเป็นหนึ่งในสองแม่ทัพคู่บารมีของไรน์ฮาร์ด ฟอน โลเอินกรัมม์ ควบคู่กับออสคาร์ ฟอน ร็อยเอินธาล ต่อมาได้ดำรงตำแหน่งผู้บัญชาการกองเรืออวกาศจักรวรรดิ

## ประวัติ

วอล์ฟกัง มิทเทอร์ไมเออร์ เกิดในครอบครัวชนชั้นกลาง บิดาเป็นวิศวกรภูมิทัศน์ ด้วยโครงสร้างทางสังคมที่ไม่ยืดหยุ่นในจักรวรรดิ ทำให้เขาตัดสินใจเข้าเรียนทหารเพื่อหวังยกฐานะตน

ในปีอวกาศที่ 785 ระหว่างเรียนการทหารอยู่นั้นเอง ครอบครัวเขาได้รับเอวานเจลีนเข้ามาอยู่ด้วย เธอเป็นเด็กหญิงกำพร้าที่เป็นญาติห่างๆฝั่งมารดา มิทเทอร์ไมเตอร์หลงรักเธอตลอดหลายปี จนในที่สุด เขาขอเธอแต่งงานในปีอวกาศที่ 792 และเธอก็ตอบรับ

ขณะที่มียศเป็นร้อยโทในปีอวกาศที่ 789 เขาได้รู้จักกับออสคาร์ ฟอน ร็อยเอินธาล ที่บาร์เหล้า ทั้งสองมีเรื่องวิวาทกับสารวัตรทหารจักรวรรดิที่พยายามหาเรื่องกับเหล่าร้อยตรีบรรจุใหม่ในบาร์ ภายหลังเหตุการณ์นั้น ทั้งสองก็กลายเป็นเพื่อนสนิทกัน และติดต่อกันเรื่อยมา

ราวเดือนพฤษภาคม ปีอวกาศที่ 794 มิทเทอร์ไมเออร์ในยศพันเอกได้ประจำในกระทรวงการสงครามในดาวหลวงโอดิน เขากับรอยเอินธาลยังคงทำงานด้วยกันและได้พบกับพลจัตวาไรน์ฮาร์ด ฟอน มือเซิล และร้อยเอกซีคฟรีด เคียร์ชไอส์ เป็นครั้งแรกในยุทธการวันฟรีท
ปราการเร็นเทินแบร์ค

**ปราการเร็นเทินแบร์ค** เป็นฐานทัพจักรวรรดิจากพลังงานฟิวชั่น ปราการแห่งนี้เป็นหนึ่งในฐานทัพของสันนิบาตลิพชตัทในช่วงสงครามกลางเมืองจักรวรรดิ ต่อมาถูกยึดได้โดยกำลังของพลเอกวอล์ฟกัง มิทเทอร์ไมเออร์ และพลเอกออสคาร์ ฟอน รอยเอินธาล

ปราการเร็นเทินแบร์คถูกสร้างขึ้นบนดาวเคราะห์น้อยที่รูปทรงค่อนไปทางทรงรี ปราการแห่งนี้ไม่มีปืนพิฆาตอย่างเช่นไกแอสฮาเคินของปราการไกแอสบวร์คหรือธอร์ฮัมเมอร์ของปราการอีเซอร์โลน